Diari Oficial de la Generalitat Valenciana


Sumari del DOGV 9501, del 30-12-2022 (2022/13711)

RESOLUCIÓ de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat propietat de l'ATMV i es modifiquen les seues condicions d'ús per a joves.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13311


Data del document
:   28-12-2022

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * tarifa de transport

RESOLUCIÓ de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat propietat de l'ATMV i es modifiquen les seues condicions d'ús per a joves. [2022/13802]  
La Resolució de 25 de gener de 2022, del Consell d'Administració de l'ATMV, per la qual s'aproven les tarifes i títols de transport de coordinació o d'integració i d'altres títols propietat de l'ATMV en l'apartat quart, Reduccions, punt 2, estableix que el Consell d'Administració de l'ATMV puga acordar per motius justificats reduccions ocasionals totals o parcials respecte del preu dels diferents títols regulats en aquesta resolució, inclòs el títol Temporalitat, així com canvis de les seues condicions d'ús, i pot anar dirigit a col·lectius específics. Al seu torn, al punt 3 es preveu que aquestes mesures siguen aplicables per raons associades a mesures puntuals de foment i conscienciació ciutadana de la mobilitat sostenible.  
Mitjançant Resolució de 5 d'octubre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat de l'ATMV, i es modifiquen les seues condicions d'ús per a joves (DOGV 07.10.2022) es va establir aquesta gratuïtat des del 9 d'octubre fins al 31 de desembre de 2022 per al col·lectiu de joves de fins a 30 anys, inclusivament, en el moment de la seua sol·licitud.  
Les circumstàncies que van motivar la posada en marxa de la mesura continuen vigents, en concret un context d'alts preus de l'energia i combustibles i la necessitat de coadjuvar per a fer front a situacions de vulnerabilitat social i econòmica, la qual cosa justifica prolongar la mesura.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, i per l'article 2.e i 8.1.c) del Decret 81/2017, de 23 de juny, del Consell, amb l'acord del Consell d'Administració de l'ATMV, de 28 de desembre de 2022, resolc:  
  
Primer. Objecte  
Aprovar la gratuïtat o reducció total del preu de venda al públic del títol de coordinació SUMA Temporalitat per al col·lectiu de joves de fins a 30 anys d'edat, inclusivament, en el moment de la seua sol·licitud, que serà efectiva des de l'1 de gener fins al 31 de juliol de 2023, inclusivament.  
  
Segon. Condicions d'obtenció del títol  
Les persones interessades a obtindre el títol hauran de presentar DNI/NIE/passaport amb l'objecte acreditar que compleixen el requisit d'edat.   
Les persones menors de 14 anys desproveïdes de DNI podran acreditar el compliment del requisit d'edat mitjançant el llibre de família i hauran de presentar, addicionalment, la targeta sanitària SIP.   
Els procediments, terminis i llocs d'obtenció del títol seran objecte de comunicació i informació per xarxes socials i via web.  
  
Tercer. Condicions d'ús del títol  
El títol tindrà caràcter personal i intransferible i podrà ser utilitzat en els serveis de Metrobus, Metrovalencia, EMT SAU i el transport urbà dels municipis incorporats per conveni.  
Les persones que hagueren obtingut el títol amb anterioritat a l'entrada en vigor de la present resolució podran continuar utilitzant aquest títol durant la vigència d'aquesta.  
  
Quart. Entrada en vigor  
La present resolució entrarà en vigor el dia de la seua signatura, serà objecte de publicació en el Diari Oficial de la Generalitat Valenciana (DOGV) i els títols Temporalitat per a joves podran ser objecte de validació des de l'1 de gener de 2023.  
Contra la present resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes, comptat des de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de desembre de 2022.- La presidenta del Consell d'Administració de l'ATMV: Rebeca Torró Soler.